Դեպքից հետո նա դուրս է եկել աշխատանքից, տուն չի գնում` վախենում է, որ ոստիկանները նորից կգան իր ետեւից: Նրա անձնագիրը ոստիկանների մոտ է: Կալանավորվածների հորը ոստիկանները ասել են, որ մեղադրանքը լրիվ ապացուցված է` վկայի ու տուժողի ցուցմունքը բավական է, որ իր տղաներին 5-6 տարի ազատազրկման դատապարտեն: Երեկ մենք կապվեցինք Մալաթիայի ոստիկանապետ Վարդանյանի հետ. նա սկզբում չէր կարողանում հիշել, թե որ դեպքի մասին է խոսքը, հետո հիշեց եւ ասաց, որ ինքը հունվարին արձակուրդում է եղել, վերջում հերքեց ծեծի փաստը եւ ասաց. «Դա բացարձակ հերյուրանք է, ի՞նչ նպատակ ուներ նրան ծեծելը՝ նա ընդամենը վկա է»: Վկա, որի միակ ցուցմունքի հիման վրա են ձերբակալել «հանցագործներին»: «Ուզում եք ասել, որ մեր համակարգում կանանց ծեծում-ջարդում ե՞ն»,- հռետորական հարց տվեց Գ.Վարդանյանը` ձեւակերպելով ակնհայտը: